**SINTEZA**

**obiecţiilor şi propunerilor (recomandărilor)**

**la proiectul Hotărîrii Guvernului cu privire la modificarea unor hotărîri ale Guvernului**

**(61/MF/2020)**

|  |  |  |
| --- | --- | --- |
| **Participantul la avizare (expertizare)/consultare publică** | **Conţinutul obiecţiei/ propunerii (recomandării)** | **Argumentarea autorului proiectului** |
| Cancelaria de Stat | În conformitate cu art.30 din Legea nr.100/2017 cu privire la actele normative, propunem ajustarea notei informative la compartimentele:  *- condițiile ce au impus elaborarea proiectului şi finalitățile urmărite*, cu prezentarea unor informații suplimentare privind ”comasarea unor subdiviziuni separate într-o subdiviziune sau modificarea denumirii unor subdiviziuni”;  - *fundamentarea economico-financiară,* deoarece, deși autorul menționează că adoptarea proiectului de hotărîre nu implică cheltuieli financiare suplimentare din bugetul de stat, practica arată că schimbările de structură și de reorganizare a autorităților publice presupun și achitarea garanțiilor sociale pentru funcționarii publici care vor refuza transferul. Totodată, cheltuieli suplimentare vor fi și din motivul că, în conformitate cu Legea nr.270/2018 privind sistemul unitar de salarizare în sistemul bugetar, funcționarii publici din autoritățile publice din subordinea ministerelor au clase de salarizare mai mici decît funcționarii publici din ministere. Subsecvent, evocăm că, vor interveni costuri suplimentare inclusiv în contextul că proiectul prevede modificări în structura aparatului Ministerului Finanțelor, cum ar fi crearea unor subdiviziuni noi (Serviciul integritate instituțională), sau modificarea statutului subdiviziunii (Secția asistență externă se va transforma în direcție). | Se acceptă |
| Ministerul Justiției | Pct.2 din proiect se va revizui prin numerotarea propunerilor de modificare în conformitate cu art.52 alin.(3) din Legea nr.100/2017 cu privire la actele normative.  Intrarea în vigoare a actului normativ la data publicării trebuie să fie argumentată în nota informativă. | Se acceptă  Se acceptă |
| Centrul Național Anticorupție | Există riscul periclitării desfășurării eficiente a activității Agenției Achiziții Publice prin diminuarea semnificativă a numărului de personal al acesteia. | Nu se acceptă  La elaborarea proiectului a fost determinat numărul de personal, necesar pentru continuarea activității eficiente a Agenției Achiziții Publice.  Pe de altă, necesitatea de majorare a statelor de personal la Ministerul Finanțelor este condiționată de faptul că, în urma reformei administrației publice centrale din anul 2017, numărul personalului Ministerului Finanțelor a fost micșorat de la 540 de unități la 317, fiind totodată menținute atribuțiile, precum și acordate atribuții noi, cum ar fi elaborarea politicii în cadrul Programului de stat ”Prima casă” și implementarea acesteia, trecerea domeniului de asistență tehnică externă etc. |